Seajets

Η Seajets είναι ελληνοκυπριακή εταιρεία ακτοπλοϊκών μεταφορών που εξυπηρετεί επιβατηγά - οχηματαγωγά πλοία τα οποία κάνουν δρομολόγια σε Κυκλάδες και Κρήτη.

Ιστορία
Η Seajets ιδρύθηκε το 1989. Σήμερα λειτουργεί έναν στόλο 17 πλοίων υψηλής ταχύτητας και ένα συμβατικό που εξυπηρετεί δρομολόγια από τα λιμάνια του Πειραιώς και της Ραφήνας σε αρκετά κυκλαδικά νησιά. Επίσης, έχει δρομολόγια μεταξύ Κρήτης (Ηράκλειο - Ρέθυμνο) και Κεντρικών Κυκλάδων (Σαντορίνη, Ίος, Νάξος, Σύρος, Τήνος, Άνδρος, Δυτικές Κυκλάδες, Ανάφη, Πάρος, Μύκονος), καθώς και λιμάνια της Βορείο-Δυτικής Ελλάδος   (Χίος, Λήμνος, Άγιος Ευστράτιος, Καβάλα). Συνολικά, ο στόλος της Seajets ταξιδεύει σε 17 νησιά και προσφέρει 140 συνδέσεις μεταξύ τους. Οι περισσότερες από αυτές τις διαδρομές είναι εποχιακές και λειτουργούν μεταξύ Απριλίου και Οκτωβρίου κάθε χρόνο.

Η Seajets με την μέχρι πρότινος πορεία της, τον Δεκέμβριο του 2018, ψηφίστηκε ως η καλύτερη εταιρεία της χρονιάς για την επιβατηγό ναυτιλία στα βραβεία της Lloyd’s List Greek Shipping Awards 2018.

Η πορεία της Seajets στη ναυτιλία ξεκινά το 1989 και, μετά την επίσημη είσοδό της στον χώρο της επιβατηγού ναυτιλίας το 2002, συνεχίζει απρόσκοπτη έως και σήμερα. Καλύπτει πάνω από 250 συνδέσεις λιμανιών από τον Πειραιά, τη Ραφήνα και την Κρήτη για τα νησιά των Κυκλάδων και το Βόρειο Αιγαίο. 

Ο Στόλος της εταιρίας αποτελείται από 19 επιβατηγά οχηματαγωγά ταχύπλοα πλοία και 4 συμβατικά . 
Worldachampion jet, Αndros jet, Νaxos jet, Μega jet, Sunflower jet, Seajet 2, Superjet, Tera jet, Highspeed jet, Sea speed jet, Sifnos jet, Paros jet,  Champion jet 1, Champion jet 2, Master jet, Super cat jet, Superspeed jet, Super unnerving jet, Power jet , Aqua jewel, Aqua blue. Επίσης η εταιρία είχε αγοράσει το Αqua spirit το οποίο και πούλησε.

Διαδρομές

Βόρειο Αιγαίο

Λαύριο-(Μεστά Χίου)-Άγιος Ευστράτιος-Λήμνος-Καβάλα (Aqua Blue)

Κυκλάδες

Πειραιάς-Πάρος-Νάξος (Worldchampion Jet) (τέσσερις αναχωρήσεις τη βδομάδα)
Πειραιάς-Σέριφος-Σίφνος-Μήλος-Φολέγανδρος-Σαντορίνη-Αμοργός-Κουφονήσι-Νάξος-Μύκονος-Πάρος-Σίφνος-Μήλος (Seajet 2 και Superjet) (μία αναχώρηση καθημερινά)
Πειραιάς-Σέριφος-Σίφνος-Μήλος (Champion Jet 2) (έως δύο αναχωρήσεις τη βδομάδα)
Πειραιάς-Σίφνος-Μήλος-Φολέγανδρος-Σαντορίνη-Αμοργός-Κουφονήσι-Νάξος-Μύκονος-Νάξος-Πάρος-Σίφνος-Μήλος (Seajet 2 και Superjet) (μία αναχώρηση καθημερινά)
Πειραιάς-Σύρος-Μύκονος-Ίος-Σαντορίνη (Worldchampion Jet) (μία αναχώρηση καθημερινά)
Ηράκλειο-Σαντορίνη-Νάξος-Μύκονος-Πάρος-Νάξος-(Ίος)-Σαντορίνη-Ηράκλειο (Power Jet) (τέσσερις αναχωρήσεις τη βδομάδα, μία δεν περιλαμβάνει την Ίο)
Ηράκλειο-Σαντορίνη-Ίος-Νάξος-Μύκονος-Πάρος-Νάξος-Σαντορίνη-Ηράκλειο (Power Jet) (τρεις αναχωρήσεις τη βδομάδα)
Ρέθυμνο-Σαντορίνη (Superrunner Jet) (δύο αναχωρήσεις τη βδομάδα)
Σητεία-Άγιος Νικόλαος-Σαντορίνη (Superrunner Jet) (δύο αναχωρήσεις τη βδομάδα)

Δωδεκάνησα 

 Σητεία-Κάσος-Κάρπαθος-(Διαφάνι)-Χάλκη-Ρόδος (Paros Jet) (τρεις αναχωρήσεις τη βδομάδα, μία δεν περιλαμβάνει το Διαφάνι Καρπάθου)

Σποράδες 

 Θεσσαλονίκη-Σκιάθος-Σκόπελος-Αλόννησος-Μαντούδι (Superrunner Jet και Champion Jet 1) (έως τέσσερις αναχωρήσεις τη βδομάδα)

Ιόνιο

Γύθειο-Κύθηρα-Αντικύθηρα-Κίσσαμος (Aqua Jewel)
Πειραιάς-Κύθηρα-Αντικύθηρα-Κίσσαμος (Aqua Jewel)

Παραπομπές 

Ελληνικές ναυτιλιακές επιχειρήσεις